Pe urmele Germaniei. Macron spune că va cumpăra doze de vaccin anti-Covid Sputnik V, dacă va fi aprobat de UE.
Emmanuel Macron vrea vaccinul Sputnik, dacă acesta va fi aprobat în UE. Franța și Germania au criticat Rusia, după mii de arestări la proteste pro-Navalnîi. Franța are o populație de 67 de milioane, dar a vaccinat doar 1,5 milioane.
Macron și Merkel au criticat Rusia când a arestat mii de oameni în timpul protestelor pro-Navalnîi. Acum, însă ar vrea să le cumpere vaccinul anti-Covid – Sputnik V.După ce vaccinul AstraZeneca nu a fost recomandat persoanelor peste 65 de ani, Franța și Germania s-au trezit cu campania de vaccinare dată peste cap. Așa că au schimbat strategia. După ministrul german al Sănătății și Emmanuel Macron ar vrea vaccinul Sputnik."Am văzut unele articole care par să indice o eficiență ridicată a vaccinului Sputnik. Autoritățile europene și, apoi, toate autoritățile naționale, vor face o analiză științifică a acestui vaccin, într-un mod independent, și, în funcție de aceste rezultate, îl vor aporba sau nu", a spus preşedintele Franţei.Până primește Sputnik, Franța va începe să producă vaccinuri pe plan local, în patru locații. Iar Macron promite că 80% dintre bătrânii din azile, adică 500.000 de persoane, vor fi vaccinați la finalul lunii viitoare.Până acum, peste 1,5 milioane de francezi au primit prima doză de vaccin, iar aproape 68.000 au primit-o şi pe cea de-a doua.